مارکوس پێرسۆن

مارکوس ئەلێکسی پێرسن () (ناسراو بە نۆچ)، بەرنامەساز و دیزاینەرێکی یارییە ڤیدیۆییەکانی سویدییە. ئەو دروستکەری ماینکرافتە، کە پڕفرۆشترین یاریی ڤیدیۆییە لە مێژوودا. لە ساڵی ٢٠٠٩دا کۆمپانیای پەرەپێدانی یارییە ڤیدیۆییەکانی مۆجانگ ستۆدیۆزی دامەزراند. پێرسن لە تەمەنێکی زووەوە دەستی بە پەرەپێدانی یارییە ڤیدیۆییەکان کرد. سەرکەوتنە بازرگانییەکەی دوای ئەوە دەستیپێکرد کە وەشانی سەرەتایی ماینکرافتی لە ساڵی ٢٠٠٩دا بڵاوکردەوە. پێش بڵاوکردنەوەی فەرمی بازرگانیی یارییەکە لە ساڵی ٢٠١١دا، زیاتر لە دە ملیۆن دانەی لێ فرۆشرابوو. دوای ئەم خاڵە، پێرسن وەک دیزاینەری سەرەکی وازی ھێنا و دەسەڵاتی داھێنەرانەی خۆی گواستەوە بۆ یێنس بێرگنستن. لە ئەیلوولی ٢٠١٤دا، پێرسن لە وێبسایتی تایبەتیی خۆیدا ڕای گەیاند کە گەیشتووەتە ئەو ئەنجامەی کە "[ئەو پەیوەندییەی لەگەڵ ھەوادارانیدا نییە کە پێی وابوو ھەیەتی]"، و "[بووەتە ھێمایەک]"، و نایەوێت بەرپرس بێت لە کارە بەردەوام گەورەبووەکەی مۆجانگ. ئەو لە تشرینی دووەمی ئەو ساڵەدا مۆجانگی بەجێھێشت، و کۆمپانیاکەی بە مایکرۆسۆفت فرۆشت کە بەپێی ڕاپۆرتەکان بە ٢٫٥ ملیار دۆلاری ئەمریکی بوو، ئەمەش وای لێکرد ببێتە ملیاردێر.

 سەرچاوەکان 

پۆل:زیندووان
پۆل:براوەکانی بافتا (خەڵک)
پۆل:لەدایکبووانی ١٩٧٩